राष्ट्रीय स्वास्थ्य मिशन के तहत मथुरा रोड स्थित ईशान इंजीनियरिंग कॉलेज में गैर संचारी रोग के आगरा को-ऑर्डिनेटर डॉ. पियूष जैन ने अपने व्याख्यान में यह जानकारी दी। उन्‍होंने बताया कि गलत जीवन शैली के कारण पहले 50 वर्ष में होनी वाली बीमारी का शिकार आज 20-25 वर्ष के युवा हो रहे हैं। फायबर रहित पिज्जा बर्गर और कोल्ड ड्रिंग युवाओं के भोजन का विकल्प बन गए हैं। शारीरिक श्रम कम और तनाव बढ़ रहा है। सबसे अधिक चिन्ता स्ट्रोक (लकवा) को लेकर है। इसके बारे में लोग कम जानते हैं। इसका शिकार होने पर या तो जान जाएगी या फिर आप जीवन भर के लिए अपाहिज हो जाएंगे।